**ОДГОВОРИ НА ПИТАЊА ЗА ЈАВНУ НАБАВКУ РАДОВА НА КРОВУ БР. 20-40401-836/2018**

Центар за социјални рад Града Новог Сада спроводи поступак набавке мале вредности радова на крову на објекту Центра за социјални рад Града Новог Сада, број 20-40401-836/2018, објављено на порталу Управе за јавне набавке и на интернет страни наручиоца. У складу са одредбама члана 63. Закона о јавним набавкама (Службени гласник РС, број 124/2012, 14/2015 и 68/2015) и одредбама Конкурсне документације достављамо одговоре на постављена питања која ће помоћи да понуђачи доставе одговарајуће понуде и допринети једнообразности у тумачењу конкурсне документације.

Питања:

1. Како да се попуњава образац спецификације радова, да ли да се уписују јединичне цене по јединици мере за ту позицију или укупну цену за ту позицију са и без пдв-а?

Нпр. позиција бр. 1- површина крова 717 м²

Да ли да се уписује јединична цена по квадрату или укупна цена за количину од

717 м²?

**Одговор:**

**Поштовани, уписује се укупна цена за дате количине односно у конкретном случају укупна цена за количину од 717м2.**

2. У позицији бр.14 монтажа и демонтажа металне цевасте скеле, написали сте да је обрачун по м² вертикалне пројекције монтиране скеле, а нисте написали колика је површина скеле. Да ли можемо добити информацију колика је површина скеле у питању, или да цену дајемо паушално?

**Одговор:**

**Поштовани, цену дајете паушално.**

У Новом Саду, 05.06.2018.

Комисија за јавну набавку